钦定古今图书集成/明伦汇编/官常典/第178卷 > 梁
## 钦定古今图书集成/明伦汇编/官常典/第178卷 > 梁

“梁制，丞相、太宰、太傅、太保、大将军、大司马、太尉、司徒、
司空、开府仪同三司，皆为公主。国家大政，尚书省置
令、仆射，以佐万机；中书省又置监、令，以出纳帝命。”
按《隋书百官志》，“梁武受命之初，官班多同宋、齐之旧，
有丞相、太宰、太傅、太保、大将军、大司马、太尉、司徒、司
空、开府仪同三司等官。诸公及位从公开府者，置官
属”，有长史、司马、谘议参军、掾属、从事中郎、记室、主簿、
列曹参军、行参军、舍人等官。其司徒则有左右二长
史，又增置左西掾一人。自馀僚佐，同于二府。有公则
置，无则省。而司徒无公，唯省舍人，馀官常置。开府仪
同三司，位次三公。诸将军、左右光禄大夫，优者则加
之同三公，置官属。

尚书省置令，左右仆射各一人。又置吏部、祠部、度支、
左户、都官、五兵等六尚书，左右丞各一人。吏部删定
三公、比部、祠部、仪曹、虞曹、主客、度支、殿中、金部、仓部、
《左户》、驾部、起部、屯田、都官、水部、库部、功论、中兵、外兵、
骑兵等郎二十三人，令史百二十人，书令史百三十
人。

尚书掌出纳王命，敷奏万机，令总统之。仆射副令，又
与尚书分领诸曹。令阙则左仆射为主。其祠部尚书
多不置，以右仆射主之。若左右仆射并阙，则置尚书
仆射以掌左事，置祠部尚书以掌右事。然则尚书仆
射、祠部尚书不恒置矣。又有起部尚书，营宗庙宫室，
则权置之，事毕则省，以其事分属都官左、户二尚书，
左右丞各一人，佐令，仆射知省事。左掌台内分职仪，
禁令，报人章，督录近道文书、章表奏事，纠诸不法。右
掌台内藏及庐舍，凡诸器用之物，督录远道文书、章
表奏事。凡诸尚书文书诣中书省者，密事，皆以挈囊
盛之，封以“左丞印。”

中书省置监、令各一人，掌出内帝命。侍郎四人，高功
者一人，主省内事。又有通事舍人、主事令史等员，及
置令史，以承其事。通事舍人，旧入直阁内。梁用人殊
重，简以才能，不限资地，多以他官兼领。其后除通事，
直曰“中书舍人。”

### 武帝大同六年诏尚书中有疑事先于朝堂参议然后启闻

按《梁书武帝本纪》：大同六年“秋八月辛未，诏曰：经国
有体，必询诸朝。所以尚书置令、仆、丞、郎，旦旦上朝，以议时事，前共筹怀，然后奏闻。顷者不尔，每有疑事，倚
立求决。古人有云：主非尧舜，何得发言便是故放勋
之圣，犹咨四岳；重华之叡，亦待多士。岂寡德所能独
断？自今尚书中有疑事，前于朝堂参议，然后启闻，不
得习常。其军机要切，前须谘审，自依旧典。”